CELEX: 32012D0788
Language: et
Date: 2012-12-12 00:00:00
Title: 2012/788/EL: Komisjoni rakendusotsus, 12. detsember 2012 , viie liikmesriigi (Iirimaa, Hispaania, Prantsusmaa, Malta ja Portugal) riiklikele programmidele kalandussektori andmete kogumiseks, haldamiseks ja kasutamiseks 2012. aastal antava Euroopa Liidu rahalise toetuse kohta (teatavaks tehtud numbri C(2012) 9187 all)

18.12.2012   
            
            
               ET
            
            
               Euroopa Liidu Teataja
            
            
               L 348/20
            
         KOMISJONI RAKENDUSOTSUS,
   12. detsember 2012,
   viie liikmesriigi (Iirimaa, Hispaania, Prantsusmaa, Malta ja Portugal) riiklikele programmidele kalandussektori andmete kogumiseks, haldamiseks ja kasutamiseks 2012. aastal antava Euroopa Liidu rahalise toetuse kohta
   (teatavaks tehtud numbri C(2012) 9187 all)
   (Ainult hispaania-, inglis-, malta-, portugali- ja prantsuskeelne tekst on autentsed)
   (2012/788/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. mai 2006. aasta määrust (EÜ) nr 861/2006, millega kehtestatakse ühenduse finantsmeetmed ühise kalanduspoliitika rakendamiseks ja mereõiguse valdkonnas, (1) eriti selle artikli 24 lõiget 1,
   ning arvestades järgmist:
   
               (1)
            
            
               Määruses (EÜ) nr 861/2006 on sätestatud tingimused, mille alusel liikmesriigid võivad saada Euroopa Liidu toetust andmete kogumise ja haldamise riiklike programmidega seotud kulude katmiseks.
            
         
               (2)
            
            
               Kõnealused programmid tuleb koostada vastavalt nõukogu 25. veebruari 2008. aasta määrusele (EÜ) nr 199/2008 kalandussektori andmete kogumist, haldamist ja kasutamist käsitleva ühenduse raamistiku loomise ning ühise kalanduspoliitikaga seotud teadusliku nõustamise toetamise kohta (2) ning komisjoni 14. juuli 2008. aasta määrusele (EÜ) nr 665/2008, millega kehtestatakse nõukogu määruse (EÜ) nr 199/2008 (kalandussektori andmete kogumist, haldamist ja kasutamist käsitleva ühenduse raamistiku loomise ning ühise kalanduspoliitikaga seotud teadusliku nõustamise toetamise kohta) üksikasjalikud rakenduseeskirjad (3).
            
         
               (3)
            
            
               Belgia, Bulgaaria, Taani, Saksamaa, Eesti, Iirimaa, Kreeka, Hispaania, Prantsusmaa, Itaalia, Küpros, Läti, Leedu, Malta, Madalmaad, Poola, Portugal, Rumeenia, Sloveenia, Soome, Rootsi ja Ühendkuningriik on esitanud oma 2011.–2013. aasta riiklikud programmid kalandussektori andmete kogumiseks, haldamiseks ja kasutamiseks vastavalt määruse (EÜ) nr 199/2008 artikli 4 lõigetele 4 ja 5. Kõnealused programmid kiideti heaks 2011. aastal kooskõlas määruse (EÜ) nr 199/2008 artikli 6 lõikega 3.
            
         
               (4)
            
            
               Belgia, Bulgaaria, Taani, Eesti, Kreeka, Itaalia, Küpros, Läti, Rumeenia, Sloveenia ja Soome ei ole muutnud oma 2011.–2013. aasta riiklikke programme 2012. aastaks. Komisjoni rakendusotsusega 2012/276/EL (4) on komisjon otsustanud anda kõnealuste liikmesriikide (v.a Kreeka) riiklikele programmidele rahalise toetuse 2012. aastal.
            
         
               (5)
            
            
               Saksamaa, Iirimaa, Hispaania, Prantsusmaa, Leedu, Malta, Madalmaad, Poola, Portugal, Rootsi ja Ühendkuningriik on esitanud oma riiklike programmide muudatused 2012. aastaks vastavalt määruse (EÜ) nr 199/2008 artikli 5 lõikele 2. Saksamaa, Leedu, Madalmaade, Poola, Rootsi ja Ühendkuningriigi muudatused võttis komisjon 2012. aastal vastu vastavalt määruse (EÜ) nr 199/2008 artikli 6 lõikele 3. Komisjoni rakendusotsusega 2012/654/EL (5) on komisjon otsustanud anda kõnealuste liikmesriikide riiklikele programmidele rahalise toetuse 2012. aastal.
            
         
               (6)
            
            
               Iirimaa, Hispaania, Prantsusmaa, Malta ja Portugal on esitanud ka 2012. aastat hõlmavad aastaeelarve prognoosid vastavalt komisjoni 3. novembri 2008. aasta määruse (EÜ) nr 1078/2008 (millega kehtestatakse nõukogu määruse (EÜ) nr 861/2006 üksikasjalikud rakenduseeskirjad seoses liikmesriikide kantud kuludega kalanduse lähteandmete kogumisel ja haldamisel) (6) artikli 2 lõikele 2. Komisjon hindas liikmesriikide aastaeelarvete prognoose vastavalt määruse (EÜ) nr 1078/2008 artiklile 4, võttes arvesse heakskiidetud riiklikke programme vastavalt määruse (EÜ) nr 199/2008 artikli 6 lõikele 3.
            
         
               (7)
            
            
               Määruse (EÜ) nr 1078/2008 artiklis 5 on sätestatud, et komisjon kiidab aastaeelarve prognoosi heaks ja otsustab igale riiklikule programmile iga-aastase Euroopa Liidu rahalise toetuse andmise määruse (EÜ) nr 861/2006 artiklis 24 sätestatud korra kohaselt ning määruse (EÜ) nr 1078/2008 artiklis 4 osutatud aastaeelarve prognooside hindamise tulemuste põhjal.
            
         
               (8)
            
            
               Määruse (EÜ) nr 861/2006 artikli 24 lõike 3 punktis b on sätestatud, et komisjoni otsusega määratakse kindlaks rahalise toetuse määr. Kõnealuse määruse artiklis 16 on sätestatud, et Euroopa Liidu finantsmeetmed lähteandmete kogumise valdkonnas ei tohi ületada 50 % liikmesriikide kuludest, mis tekivad seoses kalandussektori andmete kogumise, haldamise ja kasutamise programmi elluviimisega.
            
         
               (9)
            
            
               Käesolev otsus kujutab endast rahastamisotsust nõukogu 25. juuni 2002. aasta määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (7) artikli 75 lõike 2 tähenduses.
            
         
               (10)
            
            
               Käesoleva otsusega ette nähtud meetmed on kooskõlas kalanduse ja vesiviljeluse korralduskomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Igale liikmesriigile kalandussektori andmete kogumiseks, haldamiseks ja kasutamiseks 2012. aastal antava Euroopa Liidu rahalise toetuse maksimaalne üldsumma ja Euroopa Liidu rahalise toetuse määr on kehtestatud lisas.
   Artikkel 2
   Käesolev otsus on adresseeritud Iirimaale, Prantsuse Vabariigile, Hispaania Kuningriigile, Malta Vabariigile ja Portugali Vabariigile.
   
      Brüssel, 12. detsember 2012
      
         
            Komisjoni nimel
         
         
            komisjoni liige
         
         Maria DAMANAKI
      
   
   
      (1)  ELT L 160, 14.6.2006, lk 1.
   
      (2)  ELT L 60, 5.3.2008, lk 1.
   
      (3)  ELT L 186, 15.7.2008, lk 3.
   
      (4)  ELT L 134, 24.5.2012, lk 27.
   
      (5)  ELT L 293, 23.10.2012, lk 34.
   
      (6)  ELT L 295, 4.11.2008, lk 24.
   
      (7)  EÜT L 248, 16.9.2002, lk 1.
   
      LISA
      
         RIIKLIKUD PROGRAMMID 2011–2013
      
      
         TOETUSKÕLBLIKUD KULUD JA ELI MAKSIMAALNE TOETUS 2012. AASTAL
      
      
                  (eurodes)
               
            
                  Liikmesriik
               
               
                  Toetuskõlblikud kulud
               
               
                  ELi maksimaalne toetus
                  (määr 50 %)
               
            
                  Iirimaa
               
               
                  5 771 583
               
               
                  2 885 791
               
            
                  Prantsusmaa
               
               
                  14 898 076
               
               
                  7 449 038
               
            
                  Hispaania
               
               
                  15 661 034
               
               
                  7 830 517
               
            
                  Malta
               
               
                  658 560
               
               
                  329 280
               
            
                  Portugal
               
               
                  3 411 870
               
               
                  1 705 935
               
            
                  Kokku
               
               
                  40 401 123
               
               
                  20 200 561